ddrg/super_eurlex huggingface dataset:
PRÍLOHA I

ZMENY A DOPLNENIA KAPITOLY 26A O MULTISEKTORÁLNOM RÁMCI REGIONÁLNEJ POMOCI PRE VEĽKÉ INVESTIČNÉ PROJEKTY (1)

Súčasný bod 26A.5. (4) sa nahrádza týmto:

Sektory, v ktorých prevládajú závažné štrukturálne problémy môžu byť špecifikované v zozname sektorov priloženom k rámcu. V týchto sektoroch sa s ohľadom na ustanovenia uvedené v tomto oddieli nepovolí žiadna regionálna investičná pomoc. Technická uskutočniteľnosť a politická a ekonomická vhodnosť prijatia takéhoto zoznamu sektorov sa preskúma do konca roka 2005. Ak sa dozorný orgán EZVO rozhodne prijať takýto zoznam sektorov, tento zoznam sa prijme a uverejní do 31. marca 2006 a začne sa uplatňovať od 1. januára 2007. Akékoľvek vhodné opatrenia podľa článku 1 ods. 1 časti I a článku 18 časti II protokolu 3 k Dohode o dozore a súde, ktoré by mohli byť v tomto kontexte potrebné, budú navrhnuté do 1. júla 2006.
(4)

Druh podpory, ktorá bola poskytnutá, a situácia jednotlivého príjemcu sa v praxi môžu líšiť. Ak pomoc predstavuje nadmerné vyrovnanie, môže byť zisk, ktorý z neho spoločnosť získala, pripojený k vkladu, k nemu sa bežne pripočítava úrok v súčte. Ak by išlo o investičnú podporu na určité oprávnené náklady, mohla pomoc nahradiť iný zdroj financovania, ktorý by bol tiež bežne úročený v súčte v komerčných sadzbách. Ak by išlo o prevádzkovú pomoc, mala by priame účinky na účtovanie ziskov a strát, a tým na účtovnú uzávierku, čo vedie k dostupnosti finančných prostriedkov pre vklad. Bez ohľadu na rôznorodosť situácií sa teda javí, že účinkom nezákonnej pomoci je poskytnúť príjemcovi finančné prostriedky za podmienok podobných strednodobým bezúročných pôžičkám. Preto sa použitie úrokov v súčte javí ako nevyhnutné, aby finančné výhody vyplývajúce z takejto situácie boli celkom eliminované.
1.

Vyplýva z článku 1 ods. 1 a článku 2 smernice Rady 98/59/ES, ako aj zo zásady účinnosti, že zamestnávateľ, ktorý má v úmysle ukončiť zmluvy so skupinou pracovníkov upravujúce pevne stanovené nadčasy, je povinný dodržať procesné pravidlá stanovené v smernici, a to aj pokiaľ ide o porady so zástupcami zamestnancov podľa článku 2 smernice a upovedomenie príslušného verejného orgánu podľa článku 3 smernice?
3.

Pokladá sa to za protiprávne stláčanie marže, ktoré je v rozpore s článkom 54 Dohody o EHP, ak podnik v dominantnom postavení na veľkoobchodnom trhu stanoví sadzbu za ukončenie hovoru pre svojich konkurentov tak, že jeho vlastné maloobchodné oddelenie by nemalo žiadny zisk z predaja telefonických hovorov v rámci vlastného systému, ak by muselo niesť náklady na ich predaj za rovnakých okolností, keď je aj sám dominantný podnik nútený nakupovať službu ukončenia hovoru od tých istých konkurentov za vyššiu cenu, než za akú službu ukončenia hovoru predáva svojim konkurentom?
SK Úradný vestník Európskej únie C 119/11

Žiadosť o poradné stanovisko Súdu EZVO, ktorú 23. novembra 2017 predložil Borgarting lagmannsrett vo veci Nye Kystlink AS/Color Group AS a Color Line AS

(Vec E-10/17)

(2018/C 119/12)

Listom z 23. novembra 2017, ktorý bol doručený na podateľňu súdu EZVO 24. novembra 2017, Borgarting lagmannsrett (odvolací súd v Borgartingu) požiadal Súd EZVO vo veci Nye Kystlink AS v Color Group AS a Color Line AS o poradné stanovisko k týmto otázkam:

1. Vyplýva zo zásady rovnocennosti práva EHP, že vnútroštátne pravidlo premlčania, ktoré stanovuje osobitnú premlčaciu lehotu jedného roka na podanie žaloby o náhradu škody, ktorá vznikla v dôsledku trestného činu, ktorý bol preukázaný na základe právoplatného odsúdenia v trestnom konaní, sa musí uplatňovať zodpovedajúcim spôsobom v rámci žaloby o náhradu škody spôsobenej porušením článkov 53 a 54 Dohody o EHP, ktorá bola stanovená v konečnom rozhodnutí o uložení pokuty podľa ESA?

2. Obmedzuje zásada účinnosti práva EHP právo štátov EHP uplatňovať trojročnú premlčaciu lehotu na podanie žaloby o náhradu škody spôsobenej porušením článkov 53 a 54 Dohody o EHP, ak je táto premlčacia lehota spojená s povinnosťou prešetrovania zo strany poškodenej strany, ktorá by mohla viesť k tomu, že premlčacia lehota uplynie pred tým, ako ESA dospeje k rozhodnutiu vo veci porušovania článkov 53 a 54 Dohody o EHP na základe sťažnosti od poškodenej osoby?
—

v žalobe sa uvádza, že Island si nesplnil svoju povinnosť vyhovieť najneskôr do 3. septembra 2013 odôvodnenému stanovisku Dozorného úradu EZVO vydanému 3. júla 2013, ktoré sa týka skutočnosti, že Island netransponoval do svojho vnútroštátneho právneho poriadku smernicu Komisie 2008/43/ES zo 4. apríla 2008, ktorou sa v súlade so smernicou Rady 93/15/EHS zriaďuje systém na identifikáciu a sledovateľnosť výbušnín na civilné použitie (ďalej len „akt“), ako sa na ňu odkazuje v bode 5 kapitoly XXIX prílohy II k Dohode o Európskom hospodárskom priestore, v znení prispôsobenom Dohode o EHP prostredníctvom protokolu 1 k tejto dohode,
3.

V zmysle článku 32 smernice 2004/38/ES sa za podstatnú zmenu považuje taká zmena, ktorou zaniká odôvodnenie pôvodného rozhodnutia podľa kapitoly VI smernice o obmedzení slobody pohybu na základe správania jednotlivca. Nemožno predpokladať, že nedôjde k podstatnej zmene správania jednotlivca a každá žiadosť sa musí posudzovať individuálne. Musia sa zohľadniť všetky faktory, ktoré by mohli preukázať podstatnú zmenu správania daného jednotlivca. To bude závisieť od povahy správania jednotlivca a od hrozby, ktorú predstavoval pre spoločnosť. Musia sa zohľadniť všetky dôkazy o tom, že jednotlivec sa zapája do pozitívnych a právnych činností v dôsledku čoho je nepravdepodobné, že by sa táto osoba vrátila k druhu činností, ktoré viedli k jej vyhosteniu. Medzi takéto faktory môžu okrem iného patriť dôkazy o tom, že táto osoba sa zdržiava vykonávania ďalšej trestnej činnosti, dôkazy o opätovnom začlenení do hostiteľskej spoločnosti, začatie a udržanie trvalej hospodárskej činnosti, výsledky psychologických posúdení, vierohodné vyjadrenia ľútosti, dôkazy o pozitívnom a konštruktívnom zapájaní sa do spoločnosti, a najmä sociálna rehabilitácia štátneho príslušníka krajiny EHP v štáte, do ktorého sa riadne začlenil.
SK Úradný vestník Európskej únie C 350/6

ROZSUDOK SÚDU

z 31. marca 2015

vo veci E-20/14

Dozorný úrad EZVO/Islandská republika

[Nedodržanie plnenia záväzkov zmluvnej strany – Nevykonávanie – nariadenie (ES) č. 392/2009 o zodpovednosti osobných prepravcov v preprave po mori v prípade nehôd]

(2015/C 350/09)

Vo veci E-20/14, Dozorný úrad EZVO/Islandská republika – žiadosť o vyhlásenie, že Islandská republika si nesplnila svoje záväzky podľa článku 7 Dohody o EHP tým, že neprijala opatrenia potrebné na to, aby bol ako taký a v stanovenej lehote do vnútroštátneho právneho poriadku Islandskej republiky začlenený akt uvedený v kapitole V bode 56x prílohy XIII k Dohode o EHP [nariadenie Európskeho parlamentu a Rady (ES) č. 392/2009 z 23. apríla 2009 o zodpovednosti osobných prepravcov v preprave po mori v prípade nehôd] v znení prispôsobenom Dohode o EHP prostredníctvom jej protokolu 1 a prostredníctvom rozhodnutia Spoločného výboru EHP č. 17/2011 z 1. apríla 2011, Súd EZVO v zložení Carl Baudenbacher, predseda, Per Christiansen a Páll Hreinsson (sudca spravodajca), sudcovia, vyniesol 31. marca 2015 rozsudok, ktorého výroková časť znie takto:

Súd EZVO týmto:

1. vyhlasuje, že Islandská republika si nesplnila svoje záväzky podľa článku 7 Dohody o EHP, tým, že v stanovenej lehote neprijala opatrenia potrebné na to, aby do svojho vnútroštátneho právneho poriadku začlenila akt uvedený v kapitole V bode 56x prílohy XIII k Dohode o EHP [nariadenie Európskeho parlamentu a Rady (ES) č. 392/2009 z 23. apríla 2009 o zodpovednosti osobných prepravcov v preprave po mori v prípade nehôd] v znení prispôsobenom Dohode o EHP prostredníctvom jej protokolu l a rozhodnutia Spoločného výboru EHP č. 17/2011 z 1. apríla 2011;
SK Úradný vestník Európskej únie C 92/34

UZNESENIE SÚDU

z 29. augusta 2014

vo veci E-8/13

Abelia/Dozorný úrad EZVO

(Žaloba o zrušenie rozhodnutia Dozorného úradu EZVO – Riadne zastúpenie pred súdom – Štátna pomoc – Údajná pomoc poskytnutá prenajímateľom priestorov pre verejné školy – Rozhodnutie nezačať konanie vo veci formálneho vyšetrovacieho konania – Právny záujem – Štatút zainteresovanej strany – Väzba s významom pre hospodársku súťaž)

(2015/C 92/08)

Vo veci E-8/13, Abelia, s podporou Akademiet Bergen AS, Akademiet Drammen AS, Akademiet Sandnes AS, Akademiet Oslo AS, Akademiet VGS Molde AS a Akademiet VGS Ålesund AS/Dozorný úrad EZVO – ŽALOBA o zrušenie rozhodnutia Dozorného úradu EZVO č. 160/13/COL z 24. apríla 2013 o údajnej pomoci poskytnutej prenajímateľom priestorov pre verejné školy, Súd EZVO v zložení Carl Baudenbacher, predseda, Per Christiansen a Páll Hreinsson (sudca spravodajca), sudcovia, vyniesol 29. augusta 2014 rozsudok, ktorého výroková časť znie takto:

Súd EZVO týmto:

1. zamieta žalobu ako neprípustnú;
The Ministry of Finance and Economic Affairs (Ministerstvo financií a hospodárstva)
Intenzita

V prípade oprávnených organizátorov grant až do výšky 95 % nevyhnutných nákladov súvisiacich s oprávnenými zrušenými alebo zavretými podujatiami, alebo oprávnenými podujatiami, na ktoré bol obmedzený počet návštevníkov, v období od 1. januára do 30. júna 2021. V prípade oprávnených subdodávateľov grant až do výšky 50 % strateného príjmu a dodatočných nákladov súvisiacich s oprávnenými zrušenými alebo zavretými podujatiami, alebo oprávnenými podujatiami, na ktoré bol obmedzený počet návštevníkov, v období od 1. januára do 30. júna 2021.
Právny základ

Vnútroštátny právny základ na obdobie počas septembra sa stanovuje v nariadení o dočasnej schéme náhrad v súvislosti so zrušením, ukončením alebo odložením podujatí plánovaných na september 2020 v dôsledku pandémie COVID-19. Vnútroštátny právny základ na obdobie od 1. októbra do 31. decembra 2020 sa stanovuje v nariadení o dočasnej schéme náhrad v súvislosti so zrušením alebo ukončením podujatí plánovaných na október až december 2020 v dôsledku pandémie COVID-19. Právnym základom zvýšenia rozpočtu na obdobie od 1. mája do 31. augusta je návrh rozpočtu 142 S (2019 – 2020) a rozhodnutie parlamentu z 9. októbra 2020.
(58)

Na účely tohto rozhodnutia a bez toho, aby bolo dotknuté uplatňovanie práva hospodárskej súťaže, by sa faktory uvedené v odôvodneniach 53 až 57 mali považovať za ukazovateľ vystavenia hospodárskej súťaži v oblasti prevádzkovania verejnej autobusovej dopravy v Nórsku. Je to takisto v súlade so stanoviskom nórskeho orgánu na ochranu hospodárskej súťaže. Je pravdepodobné, že spoločnosti, ktoré pôsobia na tomto trhu, sú vystavené dostatočnému konkurenčnému tlaku. Nič nenasvedčuje tomu, že by tento sektor nefungoval trhovým spôsobom. Dozorný úrad preto dospel k záveru, že trh so zadávaním verejných zákaziek na prevádzkovanie služieb verejnej autobusovej dopravy je v zmysle smernice priamo vystavený hospodárskej súťaži.
(2)

Žiadosť Posten Norge v znení zmien sa týka týchto logistických služieb, ktoré vymedzila Posten Norge: a) štandardné doručovanie balíkov medzi podnikmi (ďalej len „B2B“) – vnútroštátne balíky, ide o distribúciu balíkov s hmotnosťou do 35 kg, ktoré zasielajú podniky a sú doručované podnikom v Nórsku (vrátane došlých balíkov, ktoré sa týkajú doručovania balíkov prostredníctvom prevádzkovateľa poštových služieb alebo poskytovateľa logistických služieb v Nórsku v mene prevádzkovateľa poštových služieb alebo poskytovateľa logistických služieb v zahraničí); b) štandardné doručovanie balíkov B2B – medzinárodné odosielané balíky, ide o distribúciu balíkov s hmotnosťou do 35 kg, ktoré zasielajú podniky v Nórsku podnikom v zahraničí; c) expresné (jednodňové/nočné) doručovanie balíkov – vnútroštátne balíky, ide o distribúciu balíkov a tovaru podnikom v Nórsku s garantovaným doručením na druhý deň a do stanovenej lehoty; d) expresné doručovanie balíkov – medzinárodné balíky (vrátane došlých a odosielaných balíkov), ide o expresnú dopravu balíkov do Nórska a z Nórska; e) zberná služba alebo všeobecný náklad, ide o distribúciu tovaru s hmotnosťou od 35 kg do 2,5 tony (nie balíky), s ktorými sa manipuluje prostredníctvom siete terminálov, okrem prepravy chladeného a hromadne prevážaného nákladu, pričom tým istým príjemcom sa doručuje viacero položiek; f) čiastkový náklad, ide o distribúciu tovaru s hmotnosťou vyššou ako 2 až 2,5 tony, ktoré sa nespracúvajú v termináloch, ale doručujú sa cestnou alebo železničnou dopravou, okrem prepravy chladeného a hromadne prevážaného nákladu.
38.

Z rovnakých dôvodov by takéto subjekty mali uplatňovať prísnu politiku odmeňovania riadiacich pracovníkov. To si vyžaduje stanovenie maximálneho limitu odmeňovania vrcholového manažmentu v kombinácii so stimulmi, čím sa zabezpečí, že banka vykoná svoj plán reštrukturalizácie smerujúci k dosiahnutiu udržateľných a dlhodobých cieľov. Každá banka, ktorá je príjemcom štátnej pomoci vo forme rekapitalizácie alebo opatrení týkajúcich sa aktív so zníženou hodnotou, by preto mala primerane obmedziť celkové odmeňovanie zamestnancov vrátane členov predstavenstva a vyšších riadiacich pracovníkov. Toto obmedzenie celkového odmeňovania by sa malo týkať všetkých možných fixných a pohyblivých zložiek a dôchodkov a malo by byť v súlade s článkami 93 a 94 smernice EÚ o kapitálových požiadavkách (CRD IV) (16). Celkové odmeňovanie každej takejto osoby preto nemôže prekročiť 15-násobok priemernej mzdy v štáte EZVO, v ktorom má príjemca pomoci sídlo (17), alebo desaťnásobok priemernej mzdy zamestnancov banky, ktorá je príjemcom pomoci. Obmedzenie odmeňovania sa musí uplatňovať až do skončenia obdobia reštrukturalizácie alebo kým banka nevráti štátnu pomoc podľa toho, čo nastane skôr.
6.

Predstaviteľ štátov EZVO a Dozorný úrad EZVO súhlasia so záverom Komisie, že zamýšľaná transakcia by nemala spôsobiť nekoordinované účinky, ktoré by značne narušili účinnú hospodársku súťaž na svetových trhoch s podnikovými pevnými diskami typu Mission Critical, s pevnými diskami s veľkosťou 2,5″ pre mobilné zariadenia a s pevnými diskami s veľkosťou 2,5″ pre spotrebnú elektroniku.
70.

Ako vhodné opatrenia na účely článku 1 ods. 1 časti I protokolu 3 k dohode o dozore a súde dozorný úrad navrhuje, aby štáty EZVO do 31. januára 2013 uverejnili zoznam existujúcich schém pomoci týkajúcich sa náhrad za služby vo verejnom záujme, ktoré je potrebné uviesť do súladu s týmto rámcom, a aby tieto schémy pomoci uviedli do súladu s týmto oznámením do 31. januára 2014.
SK Úradný vestník Európskej únie C 84/30

Oznámenie Dozorného orgánu EZVO v súlade s článkom 2 ods. 1 a článkom 2 ods. 2 rozhodnutia Komisie 2005/15/ES

2012/C 84/05

Dňa 24. januára 2012 bola Dozornému orgánu EZVO doručená žiadosť podľa článku 30 ods. 5 smernice 2004/17/ES. Prvým pracovným dňom po doručení žiadosti je 25. január 2012.

Táto žiadosť, ktorú spoločne podali Akershus Energi Vannkraft AS, E-CO Energi AS, EB Kraftproduksjon AS a Østfold Energi AS, sa týka činností súvisiacich s výrobou vodnej energie a jej veľkoobchodného predaja v Nórsku. V uvedenom článku 30 sa stanovuje, že smernica 2004/17/ES sa neuplatňuje, keď je daná činnosť priamo vystavená hospodárskej súťaži na trhoch, na ktoré nie je obmedzený prístup. Posúdenie týchto podmienok sa uskutočňuje výlučne na účely smernice 2004/17/ES a nedotýka sa uplatňovania pravidiel hospodárskej súťaže.

Na prijatie rozhodnutia o tejto žiadosti má Dozorný orgán EZVO lehotu troch mesiacov od uvedeného pracovného dňa. Lehota teda uplynie 25. apríla 2012.

Dozorný orgán EZVO však zastáva názor, že v predmetnej žiadosti chýbali dôležité údaje. V súlade s článkom 30 ods. 5 pododsekom 2 smernice 2004/17/ES teda dozorný orgán prostredníctvom listov zo 17. februára 2012 vyzval predkladateľov žiadosti, ako aj nórsku vládu, aby mu do 23. marca 2012 poskytli dodatočné informácie. Vzhľadom na skutočnosť, že sa vyžadujú dodatočné informácie a nórsky orgán na ochranu hospodárskej súťaže vo svojom stanovisku zo 16. marca 2011 rozhodol o uplatniteľnosti článku 30 ods. 1 a toto stanovisko bolo spolu so žiadosťou doručené dozornému orgánu, lehota stanovená pre Dozorný orgán EZVO sa v súlade s článkom 30 ods. 6 môže predĺžiť o jeden mesiac.

Konečná lehota teda uplynie 25. mája 2012.
(6)

Okrem predloženia už existujúcich dokumentov môžu podniky dobrovoľne oboznámiť Dozorný orgán EZVO so svojimi poznatkami o karteli a o svojej úlohe v ňom osobitne pripravenými tak, aby boli predložené v rámci tohto programu zhovievavosti. Tieto iniciatívy sa osvedčili ako prospešné pre účinné vyšetrovanie a ukončenie porušovania práva kartelmi a nemali by sa potláčať súdnymi príkazmi na sprístupnenie skutočností, ktoré sú vydávané v občianskoprávnom konaní. Potenciálnych žiadateľov o zhovievavosť by mohla odradiť od spolupráce s orgánom v súlade s týmto oznámením skutočnosť, že by to mohlo zhoršiť ich postavenie v občianskoprávnom konaní v porovnaní s podnikmi, ktoré s orgánom nespolupracujú. Takýto nežiaduci vplyv by významne poškodil verejný záujem o zabezpečenie účinného verejnoprávneho vymáhania uplatňovania článku 53 Dohody o EHP v kartelových prípadoch, a tým aj následného alebo súbežného účinného občianskoprávneho vymáhania uplatňovania uvedeného článku.
—

Ponúkaná kapacita je aspoň 110 miest smerom do a z mesta Alta, aspoň 150 miest smerom do a z mesta Hammerfest, aspoň 150 miest smerom do a z mesta Kirkenes a aspoň 225 miest smerom do a z mesta Vadsø.
SK Úradný vestník Európskej únie C 305/38

Schválenie štátnej pomoci podľa článku 61 Dohody o EHP a článku 1 ods. 3 časti I protokolu 3 k Dohode o dozore a súde

Rozhodnutie Dozorného orgánu EZVO nevzniesť námietky

(2006/C 305/14)

Dátum prijatia:

Štát EZVO: Nórsko

Pomoc č.: Prípad 59434

Názov: Schéma na podporu výskumu, vývoja a inovácie v námornom priemysle („Maritime RDI“)

Účel: Hlavným cieľom schémy je posilniť konkurencieschopnosť a zvýšiť tvorbu hodnôt v námornom priemysle stimuláciou výskumu, vývoja a inovácii v tomto priemysle

Právny základ: St.prp. nr. 1 (2005-2006) Nærings- og hadelsdepartementet (the state budget, Ministry of Trade and Industry), chapter 2421, section 79 and the Mission Statement for Innovation Norway for 2006

Rozpočet/trvanie: Rozpočet schémy predstavuje 20 mil. NOK v roku 2006 (cca. 2,6 mil. EUR). Jednotlivé ročné rozpočty na nasledujúce roky sa budú odvíjať od schvaľovania rozpočtu v parlamente v týchto rokoch. Schéma bude trvať šesť rokov

Autentické znenie rozhodnutia, ktoré neobsahuje dôverné informácie, možno nájsť na internetovej stránke:

http://www.eftasurv.int/fieldsofwork/fieldstateaid/stateaidregistry
SK Úradný vestník Európskej únie C 100/2

Schválenie štátnej pomoci podľa článku 61 Dohody o EHP a článku 1 ods. 3 časti I protokolu 3 k Dohode o dozore a súde

Rozhodnutie Dozorného orgánu EZVO neuplatniť námietky

(2006/C 100/02)

Dátum prijatia rozhodnutia:

Štát EZVO: Nórsko

Číslo pomoci: Prípad 57702

Názov: Schéma štátnej pomoci na podporu výskumu a vývoja plynových technológií so zdokonalenými environmentálnymi vlastnosťami („Gassnova“)

Cieľ: Základným cieľom schémy štátnej pomoci je zvýšiť intenzitu výskumu a vývoja v oblasti plynových elektrární so zachytávaním a skladovaním oxidu uhličitého s cieľom znížiť emisie CO2 v týchto elektrárniach

Právny základ: Decision No 352 to the Storting (2002-2003), Decision No 69 to the Storting (2003-2004), Proposition No 250 to the Storting (2003-2004), decision No 549, Budget resolution No 9 to the Storting (2004-2005) from the Committee for Energy and Environment, Royal decree of 17.12.2004 concerning the establishment and decision on by-laws and authority for the administrative agency Gassnova, and Regulation on amendments to Regulation of 16.12.1977, No 14 and Regulation of 16.12.1977, No 15

Rozpočet/trvanie: Schéma štátnej pomoci sa bude financovať z ročných dividend špecializovaného fondu vo výške 2 miliárd NOK (približne 253 miliónov EUR). Ročné dividendy fondu predstavujú 91,8 milióna NOK (približne 12 miliónov EUR). Schéma trvá desať rokov

Autentické znenie rozhodnutia, ktoré neobsahuje dôverné informácie, možno nájsť na internetovej stránke:

http://www.eftasurv.int/fieldsofwork/fieldstateaid/stateaidregister
SK Úradný vestník Európskej únie C 112/8

Schválenie štátnej pomoci podľa článku 61 Dohody o EHP a článku 1 ods. 3 časti I protokolu 3 k Dohode o dozore a súde

Dozorný orgán EZVO rozhodol, že opatrenie je zlučiteľné s Dohodou o EHP

(2005/C 112/04)

Dátum prijatia:

Štát EZVO: Island

Pomoc č.: 47646

Názov: Islandský fond na financovanie bývania a zvýšenie pôžičiek z tohto fondu, ktoré môžu predstavovať až 90 % z nákupnej ceny bytovej jednotky.

Účel: Prostredníctvom poskytovania úverov podporovať, aby obyvateľstvo malo za rovnakých podmienok možnosť financovať bytové jednotky v rámci celej krajiny a na základe špecifického rozvrhnutia fondov zvýšiť možnosti obyvateľstva nadobudnúť alebo prenajať si bytové jednotky za zvládnuteľných podmienok.

Právny základ: Act on Housing Affairs 1998 No. 44, as amended by Act No. 57/2004; Regulation No. 544/2004 on the Finances and Risk Management of the Housing Financing Fund; Regulation No. 522/2004 on the Housing Financing Fund's Mortgages and Bonds; and Regulation No. 521/2004 on Loan Proportions and Maximum Amounts of the Housing Financing Fund's Mortgages.

Trvanie: Neobmedzené.

Autentický text rozhodnutia, z ktorého boli vymazané všetky dôverné informácie, možno nájsť na:

http://www.eftasurv.int/fieldsofwork/fieldstateaid/stateaidregistry/
(19)

Pri realizácii pravidelných previerok trhov identifikovaných v tomto odporúčaní je potrebné používať tieto tri kritériá. Tieto kritériá by sa mali uplatňovať kumulatívne, tak aby nesplnenie ktoréhokoľvek z nich znamenalo, že trh by nemal byť identifikovaný v nasledujúcich odporúčaniach. Takto by skutočnosť, či daný trh elektronickej komunikácie bude naďalej identifikovaný v nasledujúcich verziách odporúčania ako trh, na ktorom je možná regulácia ex ante opodstatnená, závisela od pretrvávajúcich veľkých prekážok vstupu, od druhého kritéria, ktorým sa meria dynamický stav konkurencieschopnosti, a po tretie od toho, či by súťažné právo (bez regulácie ex ante) bolo postačujúce na riešenie pretrvávajúcich zlyhaní trhu. Trh by bolo tiež možné odstrániť z odporúčania v prípade dôkazov o udržateľnej a efektívnej konkurencii na danom trhu vo vnútri Európskeho hospodárskeho priestoru, za predpokladu, že odstránenie jestvujúcich regulačných povinností by neviedlo k zníženiu konkurencie na tomto trhu.
(2)

Podľa toho sa prípustná pomoc pre projekt nad 50 miliónov EUR vypočíta podľa vzorca: maximálna výška pomoci = R × (50 + 0,50 B + 0,34 C), kde R je neupravený regionálny strop, B sú oprávnené výdavky od 50 miliónov do 100 miliónov EUR a C sú oprávnené výdavky nad 100 miliónov EUR, ak vzniknú (7).
—

Žaloba sa týka skutočnosti, že Islandská republika si nesplnila svoje záväzky vyhovieť najneskôr do 10. februára 2015 odôvodnenému stanovisku Dozorného úradu EZVO vydanému 10. decembra 2014, ktoré sa týka skutočnosti, že Islandská republika netransponovala do svojho vnútroštátneho právneho poriadku smernicu Európskeho parlamentu a Rady 2009/126/ES z 21. októbra 2009 o II. stupni rekuperácie benzínových pár pri čerpaní pohonných látok do motorových vozidiel na čerpacích staniciach, ako sa na ňu odkazuje v kapitole III bode 21au prílohy XX k Dohode o Európskom hospodárskom priestore a v znení prispôsobenom Dohode o EHP prostredníctvom protokolu 1 k dohode (ďalej len „akt“).